JohanHeinsen/ENO huggingface dataset:
Lolland-Falsters Stifts-Tidende, 1824-04-09
Skuespiller B. har nyligen paa Veien fra - til – tabt sin Hukommelse. Den redelige Finder ville behage at tilbagelevere den mod en passende Douceur i Duegaden No. 14.
Lolland-Falsters Stifts-Tidende, 1824-04-09
For en Bajaz, som vil assistere en Collega, er en god Plads ledig ved et vist Theater. Man melder sig paa Contoiret i en Billet med Udskrivt: Gjøglerie No. 14.
Lolland-Falsters Stifts-Tidende, 1824-04-09
Tjeneste anvises. For en ung, rask og fingerfærdig Recensent er en Plads ledig hos en Journalist her i Staden. Han maa i det Mindste forstaae Tydsk og kunne levere, naar det forlanges, to Ark om Dagen. Ogsaa maa han være vant til at skrive paa brækket Papiir, saaledes at Udgiveren, efter Behag, kan forandre Texten og tilføie sine egne Bemærkninger.
Lolland-Falsters Stifts-Tidende, 1824-04-09
Den 6te April solgtes Specier paa Kjøbenhavns Børs til 15 Mk. Obligat. (uden Renter) 93. Nationalbank-Obligat. (af Laanet d. 2 Febr. 1820) 103 Rbd. r. S. (uden Renter) eller 129 Rbd. Sedler pr. 100 Rbd. r. S. Norske Sedler 17 1/2 Rbd. pr. 10 Specier norsk. Norsk Laan 6 Proc. Obligationer Bcomk. 107 1/2. Svenske Sedler 59 s. - Disconto 5 Procent.
Lolland-Falsters Stifts-Tidende, 1824-04-09
Bekjendtgjørelser. Den 2den April leed Kjøbeløv Menighed atter et betydeligt Tab ved Skolelærer Thomsens Død. Han var ikke allene en værdig Lærer for Sognets Ungdom, men og forMange af de Ældre en ligesaa forstandig som uegennyttig Raadgiver. Hans Hustrue og 3 smaa Børn tabte i ham en kjærlig Ægtefælle og Fader, og hans over 80 Aar. gamle Moder sin Alderdoms Trøst og Støtte. Den Afdødes Ven R. Møller.
Lolland-Falsters Stifts-Tidende, 1824-04-09
Auction. Jfølge Forliig og Execution bliver afholdt 3de Auctioner over Hattemager Gauers Enkes Huus No. 20 i Frisegaden heri Byen, bestaaende af et Forhuus paa 6 Fag og et Baghuus paa 4 Fag, med Grund, Gaardsplads og en temmelig stor Hauge, som afholdes i Huset selv hver Dags Formiddag Klokken 10, nemlig: 1ste Auction Løverdagen den 17 April, 2den Auction Løverdagen den 24 April og 3die og sidste Auction Løverdagen den 1ste Mai. Huset kan tiltrædes saasnart Buddet er approberet, og 500 Rbd. Sedler af Kjøbesummen kan blive staaende i Huset imod betryggende Sikkerhed.
Lolland-Falsters Stifts-Tidende, 1824-04-09
Nykjøbing paa Falster, den 6te April Møller.
Lolland-Falsters Stifts-Tidende, 1824-04-09
Tirsdagen den 13de April førstkommende, om Formiddagen Klokken 11, bliver efter Skipper Jonsens Begjæring foretaget offentlig Auction over en med Jagten Valerius fra Frederikshald hertil hidbragt Ladning Trælast, bestaaende af 112 Tylter Bræder, 5 1/2 Tylter Planker, 14 Stykker borede Rendetræer, 3 3/2 Tylter Bielker, 42 1/2 Tylter Sparrer, 39 Tylter Lægter og 2 3/4 Dousin Kornskuffer. Vederhæftige Kjøbere gives 6 Ugers Credit. Nykjøbing paa Falster, den 3die April Møller.
Lolland-Falsters Stifts-Tidende, 1824-04-09
Auction. Fredagen den 23de April førstkommende, Formiddag Kl. 10, bortsælges ved offentlig Auction paa Hovedgaarden Fuglsang i Lolland endeel Meubler, bestaaende af Borde, Stole, Skabe o. s. v., en Mængde Huusgerraad af alle Slags, nogle Kaner, Slæde= og Vognsadinger med mere; Alt afgangne Kammerjunker v. Wallmodens Boe tilhørende. Conditionerne, hvoriblandt den, at veder heftige Kjøbere gives Credit til Mikkelsdag førstk., erfares paa Auctionsstedet. Saxkjøbing, den 7 April 1824. Hartmann.
Lolland-Falsters Stifts-Tidende, 1824-04-09
Kjøbenhavnsk Dobbeltol, Viin, Chocolade og alle Sorter Urtekramvare bekommes paa Apotheket i Rødbye.
Lolland-Falsters Stifts-Tidende, 1824-04-09
1 Mahagnie Chatol med Opsats, 2 Dito Commoder med Toilet, 1 Ege Chatol med Opsats, 1 Birketræes Divan og 12 Stole, 1 Dito Sopha med 6 Stole, 1 Divansbord, 1 Bøge Sopha, 1 Par Himmelsenge og 1 Par Buesenge er tilkjøbs hos Undertegnede. Mariboe, den 8 April 1824. A. Govertz.
Lolland-Falsters Stifts-Tidende, 1824-04-13
18de Aargang. Lollands Falsters Stifts No. 30. Kongelig privilegerede. Addresse-Contoirs Efterretninger, som forsendes. med Ride-Posten, Tirsdagen. den 13de April 1824. med Redigeret, trykt og forlagt af Pastor emeritus C. C. Schultz, privilegeret Bogtrykker.
Lolland-Falsters Stifts-Tidende, 1824-04-13
Udenlandsk.
Lolland-Falsters Stifts-Tidende, 1824-04-13
Tyrkiet. Efterretninger fra Constantinopel melde: Storveziren, Ghalib-Pascha, der nylig har overtaget Bestyrelsen, er ogsaa meget syg, saa man kan sige, at hele det tyrkiske Ministerium ligger i det sidste Aandedræt, og Saida-Effendis Tilstand var endnu stedse den samme, og han befattede sig endnu ikke med Statsanliggenderne, omendskjøndt han havde antaget Hr. Minzagi's Creditiv.
Lolland-Falsters Stifts-Tidende, 1824-04-13
Hvad de arresterede joniske Undersaatter angaaer, da har Lord Strangford ved sin Forbøn udvirket saa meget, at de, der vare beskyldte for at have sat Jld paa Arsenalet, ere afhørte i Overværelse af en engelsk Dragomann, og at de, der fandtes skyldige, istedetfor at henrettes, som forhen var Sædvane, ere bortførte til Asien, for at arbeide paa Galeierne. De Øvrige slap derfra med mindre Straf. - Fra Ægypten ventes en Flaade af 100 Seilere med Landgangstropper ombord, og skal allerede være klar tilat løbe ud. Man formoder endog, at Paschaen af Ægypten, hvem Sultanen for nogen Tid siden egenhændig har tilskrevet, vil overgive Commanden over hine Tropper til een af sine Sønner. Porten har nylig ved tvende Leiligheder aflagt Prøve paa en særdeles Agtelse for de europæiske Magter og navnlig for Engelland. – En Præst fra Zante, ved Navn Dionysios, som Lord Strangford selv for 1 1/2 Aar siden havde skaffet bort fra Constantinopel, paa Grund af forskjellige slette Handlinger, var hemmelig vendt tilbage hertil, og drev i Forening med et talrigt Selskab Hvervingsforretninger for Jnsurgenterne. Sagen var allerede lykkedes saa godt, at de havde leiet en Mængde Fartøier, for at bortføre de Hvervede. Forskjellige urolige og forvovne Hoveder, der havde Deel i Complottet, havde endog ifinde at stikke Arsenalet i Brand. Hemmeligheden blev omsider forraadt, og over 100 Jndividuer, hvoriblandt 11 Joniere, bleve paa een Dag fængslede. Den brittiske Gesandt, omendskjøndt overbeviist om disse Menneskers Strafskyldighed, maatte, overeensstemmende med sin Pligt, paastaae, at der blev indledet en regelmæssig Procedure imod dem, og Porten fandt sig virkelig i, at en af det brittiske Gesandtskab ansat Commissair var tilstæde ved Forhøret over dem. Jfølge dette Forhør blev Dionisios tilligemed en anden Jonior dømt til Galeierne, 2 bleve frifundne, og de øvrige forvistes til Asien.
Lolland-Falsters Stifts-Tidende, 1824-04-13
Adskilligt. Det brittiske Ostindiens Hovedstad, Calcutta, er bleven hjemsøgt af de frygteligste Storme og Oversvømmelser. Søen traadte paa mange Steder indtil 4 engeske Mile, op i Landet, ja en heel Strækning af circa 100 Mile var sat aldeles under Vand. J mange Byer var ikke eet eneste Menneske undsluppen, og 6 til 700 Byer vare tilligemed størstedelen af deres Befolkning, revne bort med den rasende Flod. Henved 5000 Mennesker vare flygtede til Søen Contais Bredder, hvor de nu omkom af Hunger. Af Skibe var en utallig Mængde gaaet tilgrunde, og mange vare kastede milelangt ind paa Landet.
Lolland-Falsters Stifts-Tidende, 1824-04-13
Den hollandske Lærde Meermann vanDalems Bibliothek, bestaaende af 10,000 Bøger, og 1100 Haandskrivter, skal i denne Tid bortauctioneres.
Lolland-Falsters Stifts-Tidende, 1824-04-13
J Egnen ved Perpignan, og især i Prades, forefalde hyppige Slagsmaal imellem de Militaire og Borgerne. Generallieutenant v. Rothenburg har ladet en Underofficeer strængt afstraffe, og en Møller er sat under Tiltale. To Regimenter slogs ogsaa indbyrdes den 15de f. M. i Perpignan, og da det ene var ubevæbnet, hialp det sig med Stene, medens det andet brugte sine Sabler.
Lolland-Falsters Stifts-Tidende, 1824-04-13
En engelsk Jngenieur har nu opfundet at skyde med Damp istedetfor med Krudt, som gjør dobbelt Virkning, og vil blive en nyttig Opfindelse for Marinen.
Lolland-Falsters Stifts-Tidende, 1824-04-13
James Mueen foreslaaer i sit 1822 udgivne Skrift, at Engelland skulde tage Øen Fernando Po (i Nærheden af Sierra Leona) i Besiddelse, plante det brittiske Flag paa Riger og sætte sig fast paa Østkysten, for saaledes at bringe det hele indere Africa under sin Høihed og sit Formynderskab, og det saa meget mere, som Frankrig allerede længe har været i Lysten efter dette Overherredømme, og sikkert ogsaa, fra Senegal af, vil forskaffe sig samme, naar Storbritanien, som heri intet kan modstaae, ikke forekommer det. Vel maatte Engelland ikke paatage sig herved en Erobrers Rolle, og tvertimod gaae frem derved efter Retfærdighedens og Moralens Grundsætninger; men da vilde ogsaa Underkastelsen af det Jndre af Africa, hvortil man i alt Fald kunde bringe den dertil fornødne Krigsmagt hid fra Ganges af, være en sand Velgierning for de, ved Overtro og Troldom, saa dybt fornedrede Folkeslag paa det africanske Fastland; Cultur, Frihed, Christendom vilde faae Adgang der, og det Onde, som man hidtil med stor Bekostning, dog kun deelviis, har kunnet formindske, uden engang væsentligen at forbedre derved Africanernes Tilstand, fordi Barbarie og Despotismus i det Jndere af Fastlandet, som og den indenlandske Slavehandel, mod hvilken den atlantiske, nemlig Slavehandelen paa Kysten, kun er ubetydelig, som ikke allene vedvarer, men ogsaa tiltager; alt dette Onde vilde fuldkomment og for stedse blive hævet. Men at Forfatterens Enthusiasmus ikke er Frugten af et reent cosmopolitisk Sindelav, sees af hans Yttringer, at Britterne, uden at spilde Tiden, maa forekomme de Franske i den afham anbefalede Coloniseren og i det ægte brittiske: "Vi maa være de eneste Dommere, og Styrere i den Deel af Africa.
Lolland-Falsters Stifts-Tidende, 1824-04-13
Slavehandelen paa Africas Kyster drives endnu stedse meget levende. J Følge en Beretning fra den engelske Capitain Leakefra Binfrabugt føres den især under spansk og fransk Flag, og i Aaret 1822 afseilede fra Mundingen af Bonnystrømmen, fra Julii til Dec. 86 franske og 40 spanske Skibe, der tildeels vare udrustede som Krigskibe, og havde 500 til 1000 Slaver ombord. Han antager, at de i en Tid af otte Maaneder bortførte Slavers Tal beløber sig til 116,000, uagtet han kun regner 250 som Middelfragt for hvert Skib. Skonevigs Præstegaard i Norge.
Lolland-Falsters Stifts-Tidende, 1824-04-13
Den 29de Februari, efterat Gudstjenesten, var holdt ved Aakre Annexkirke, indtraf følgende ulykkelige Begivenhed: Paa en liden Færingsbaad (fireaaret Baad) indskibedes 13 voxne Mennesker og et lidet den Dag døbt Pigebarn, for at sættes til Gaarden Sævereide over den paa dette Sted en halv Miil brede Aakrefjord. Da de næsten vare komne til den anden Side, blev ved tre umiddelbar efter hinanden følgende Søebrud Baaden fyldt, saa den begyndte at synke, og ved den derover iblandt Folket paa Samme opkomne Tumult omkastedes. Lykkeligviis vare Baade i Nærheden, saa at 6 Mennesker bleve reddede, men deels Søegangen, deels det paakommende Mørke, hindrede Flere fra at blive frelste, og 8 Mennesker, hvoraf 2 fra dette Præstegiæld og de Øvrige, iblandt hvilke det nylig døbte Barn, fra Naboekaldet Etne, bleve da saaledes Offere, som man har Grund til at troe, for Uforsigtighed, da Baaden var for liden; thi Vinden, som blæste, var vel stærk, men dog ingen Storm, og Seil brugte de ikke. Af de Døde fandtes Flere samme Aften flydende, som maaskee kunde have været reddede, hvis kyndige Folk havde været tilstede, som havde forstaaet paa rette Maade at behandle dem. Libau, 22 Marti. Som Grund til at formindske Liv i Handelen her virker især den Mangel paa Vinter, som vi have havt, da Tilførselen af Producter paa Vogne kun har været ubetydelig, ligesom der ogsaa endnu, alt som Vejene blive mere og meere slette, komme færre og færre Tilførsler til Byes. Jmidlertid ere adskillige Skibe ankomne hertil, hvoriblandt et Par Flensburgere og nogle fra Skotland, som skulle indtage Ladninger af Hør og Hørfrøe. Som Følge deraf er Hørren især stegen betydeligt, og 4 Baands Hør er tilsidst betalt med 37 1/2 S. R., 3 Baands med 32 S. R. og 2 Baands med 26 1/2 S. R. De, som have noget Forraad af denne Artikel, holde meget paa den; imidlertid er det dog sandsynligt, at Priserne ville falde igjen om et Par Maaneder, naar de Ladninger ere afgaaede, som der søges, og naar Tilførselen begynder at tiltage. Ogsaa Blaar er søgt, og betales med 15 - 16 S. R. Med Kornvarer er Omsætningen ringe af Mangel paa Tilførsel, og da Priserne paa Rug og Byg ere meget høiere i Riga end her, saa venter Landmanden bedre Priser, og vil nødigt sælge. De smaae Partier Byg og Havre, som ere bragte hertil, ere betalte med 33 34 1/2 S. R. pr. Læst af hiint, og 32 33 S. R. af denne. Fragter ere endnu ikke sluttede iaar. Vi have Foraarsveir lig, dog ofte afvexlende med Snee, Storm og Regn. Cours: London 663, Amsterdam 137, Hamburg 142.
Lolland-Falsters Stifts-Tidende, 1824-04-13
Jndenlandsk. Vognmandstaxten for de næstfølgende 3 Maaneder April, Mai og Juni vedbliver uforandret, nemlig for et Par Forspand Heste eller stemplet Vogn med 2 Heste 5 Mk. og for en mindre Vogn med 2 Heste, samt for en enkelt Hest til Estafette eller Forspand 4 Mk. 8 s. Sølv pr. Mill. Daglønnen for Muur- og Tømmersvende ne i Kjøbenhavn er for April og Septbr. Maaneder d. A. fastsat til 4 Mk. 8 s. Sølv og i Mai, Juni, Juli og August Maaneder til 5 Mk. Sølv dagligen. Beboerne af 9 Sogne paa Grevskabet Holsteinborg, i Sielland, have paa Livstid. imellem hinanden indgaaet adskillige gavnlige Vedtægter, saasom: at ingen Mandfolk maa indbydes til de saakaldte Qvindestuer (naar en Kone har gjort Barsel) og at de overhovedet ikke maae finde Sted strax, eller for Barselkonen er saa vel, at hun uden Skade for sit Helbred kan taale saadan Samling; Barselgilderne skulle herefter indskrænkes til een Dag; det egentlige Gilde ved Bryllupper skal ogsaa for Fremiden indskrænkes blot til een Dag, foruden den næste Søndag, naar Brudeparret bivaaner Gudstjenesteen; den høist upassende Skik, naar Brylluppet holdes udenfor Kirkebyer at medtage en Madkurv med Fødevarer og Brændeviin, hvoraf der uddeeles til Enhver baade for han gaaer i Kirke og naar han igjen kommer af den, skal ligeledes være afskaffet, overhovedet ved alle fornævnte Gilder hverken Kaffe, Punsch eller Viin fremsættes for Gjæsterne. En Mulct fra 1 Mk. til 2 Rbd. Sølv, til ethvert Steds Skolekasse, og som Godsets Herskab, i Tilfælde af Vægring, bemyndiges til at inddrive ved Udpantning, er fastsat for Overtrædelsen.
Lolland-Falsters Stifts-Tidende, 1824-04-13
Forleden Dag blev der, under stærk Eskorte af væbnede Bønder, fra Grundfør indbragt til Aarhuus en heel Bande af Vagabonder, Mandfolk og Fruentimmer, Tolv i Tallet, de fleste bundne med Reeb. De sidde nu der i Arrest.
Lolland-Falsters Stifts-Tidende, 1824-04-13
Ved Tallotteriets 1090 Trækning i Altona udkom: No. 82. 61. 5. 47. 50.
Lolland-Falsters Stifts-Tidende, 1824-04-13
Den 9de April solgtes Specier paa Kjøbenhavns Børs til 15 Mk. Disconto 5 Proc. - 4 Proc. Kongelige Obligationer (uden Renter) 92 1/2. Nationalbank-Obligat. (af Laanet d. 4 Febr. 1820, uden Renter) 104 Rbd. r. S. eller 129 1/2 Rbd. Sedler, pr. 100 Rbd. r. S. Hamborger Laan af 1819. 3000 Bcomk. 97. Dito 4000 Bcomk. 95 1/2. - 6 Proc. norske Obligat. ved Hambro og Søn 108. - Norske Speciessedler pr. 10 Spec. 17 1/2. - Svenske Asiatiske Actier 100. Sedler 59 1/2 s. -
Lolland-Falsters Stifts-Tidende, 1824-04-13
Bekjendtgjørelser. Frøe af alle Sorter Haugevexter fra Lübeck er atter ankommet til Apotheket i Mariboe.
Lolland-Falsters Stifts-Tidende, 1824-04-13
Auction. Jfølge Forliig og Execution bliver afholdt 3de Auctioner over Hattemager Gauers Enkes Huus No. 20 i Frisegaden heri Byen, bestaaende af et Forhuus paa 6 Fag og et Baghuus paa 4 Fag, med Grund, Gaardsplads og en temmelig stor Hauge, som afholdes i Huset selv hver Dags Formiddag Klokken 10, nemlig: 1ste Auction Løverdagen den 17 April, 2den Auction Løverdagen den 24 April og 3die og sidste Auction Løverdagen den 1ste Mai. Huset kan tiltrædes saasnart Buddet er approberet, og 500 Rbd. Sedler af Kjøbesummen kan blive staaende i Huset imod betryggende Sikkerhed.
Lolland-Falsters Stifts-Tidende, 1824-04-13
Nykjøbing paa Falster, den 6te April Møller.
Lolland-Falsters Stifts-Tidende, 1824-04-13
J Mangel af antageligt Bud ved den afholdte 3die Auction over Glarmester Jørgensens Huus, er, efter Vedkommendes Begjæring, 4de Auction berammet derover at afholdes den 30te d. M., Formiddag Kl. 10, i Huset, som er beliggende i denne Byes Østergade og bestaaer af 8 Fag til Gaden og 9 Fag Sidehuus i Gaarden, med tilliggende Gaard og Haugeplads, samt omtrent 4 Skpr. Land Eiendomsjord, alt paa de ved Auctionen bekjendtgjørende Conditioner, som forinden paa mit Contoir kan eftersees; hvilket bekjendtgjøres. Mariboe, den 12 April 1824. J. Møller.
Lolland-Falsters Stifts-Tidende, 1824-04-13
Onsdagen den 28de dennes og Fredagen derpaa den 30te f. M., om Formiddagen Kl. 10 præcis, bliver, efter Begjæring af Skifteretten, i Kjøbmand Diderichsens Stervboegaard i denne Byes Thilegade soretaget offentlig Auction over dennes Stervboes Løsøre og Kreature saaledes: den 28de April bortsælges forskjellige Slags Sølvtøi, Borde, Stole, Speile, et Stueuhr, Chatoller, en Dragkiste, 7 Kakkelovne (hvoriblandt en 3 Etage og fem 2 Etager), Senge og Sengeklæder, Hør og Blaargarns Lagener, Dækketøi, noget Kobber=, Messing- og Tin tøi, forskjellige Slags Kjøkkentøi, Porcellain, Glas, samt Trævare o. s. v.; den 30te April sælges et complet Brændeviinstøi paa circa 3 1/2 Tde., et Kobber Destileertøi, en nye holsteensk Vogn med laquerede Sæder, en gammel Dito, en Fragtvogn, 2 Arbeidsvogne, en Vandvogn med 4 Tønder, en Kane, Slæder, 3 Par Seletøier, Plouge, Harver, et Rapsseil, 4 Heste, 5 Køer, 2 Tyre, 6 Faar, endeel nye Tag= og Muursteen, nogle Stykker Tømmer, endeel Egeplanker og Fyrfjelle med meget mere. Alt efter de Conditioner, som nærmere ved Auctionerne ville blive bekjendtgjorte; hvilket herved til Liebhavernes Efterretning bekjendtgjøres. Nakskov, den 12 April 1824. J. P. Schwensen, constitueret.
Lolland-Falsters Stifts-Tidende, 1824-04-13
Auction. Fredagen den 23de April førstkommende, Formiddag Kl. 10, bortsælges ved offentlig Auction paa Hovedgaarden. Fuglsang i Lolland endeel Meubler, bestaaende af Borde, Stole, Skabe o. s. v., en Mængde Huusgeraad af alle Slags, nogle Kaner, Slæde= og Vognfadinger med mere, Alt afgangne Kammerjunker v. Wallmodens Boe tilhørende. Conditionerne, hvoriblandt den, at veder heftige Kjøbere gives Credit til Mikkelsdag førstk., erfares paa Auctionsstedet. Saxkjøbing, den 7 April 1824. Hartmann.
Lolland-Falsters Stifts-Tidende, 1824-04-13
Jndkaldelse.
Lolland-Falsters Stifts-Tidende, 1824-04-13
Credi- og Debitorer i Dødsboet efter Sognefoged og Gaardmand Rasmus Pedersen Wejeløes afdøde Kone, Birthe Madsdatter af Gurrebye, under Øllingsøegaards Skiftejurisdiction, indkaldes herved med lovbefalet Varsel, de Første for at anmelde og beviisliggjøre deres Fordringer og de Sidste for at betale hvad de til Boet maatte skylde. Øllingsøegaard, den 12 April 1824. H. C. Trøiel, beskikket Skifteforvalter.
Lolland-Falsters Stifts-Tidende, 1824-04-13
Ved Proclama under Dags Dato, samme Dag læst ved Mariboe Byetingsret og tillige bliver læst ved den Kongelige Landsoverret i Kjøbenhavn, ere alle de, som formene sig at have Noget at fordre udi afgangne Frøken Sophie Charlotte v. Wallmodens Stervboe heri Byen, indkaldede med 12 Ugers Varsel til for mig, som Skifteforvalter, at anmelde og bevise saadant deres Krav; hvilket endvidere hermed bekjendtgjøres og tillige, at Skiftesamling foretages paa Mariboe Raadstue den 10de Mai førstkommende, Formiddag Kl. Mariboe, den 12 April 1824. J. Møller.
Lolland-Falsters Stifts-Tidende, 1824-04-13
Tilkjøbs.
Lolland-Falsters Stifts-Tidende, 1824-04-13
1 Mahagnie Chatol med Opsats, 2 Dito Commoder med Toilet, 1 Ege Chatol med Opsats, 1 Birketræes Divan og 12 Stole, 1 Dito Sopha med 6 Stole, 1 Divansbord, 1 Bøge Sopha, 1 Par Himmelsenge og 1 Par Buesenge, er tilkjøbs hos Undertegnede. Mariboe, den 8 April 1824. A. Govertz.
Lolland-Falsters Stifts-Tidende, 1824-04-16
18de Aargang. Lollands Falsters Stifts No. 31. Kongelig privilegerede. Addresse-Contoirs Efterretninger. som forsendes. med Ride-Posten, Fredagen. den 16de April 1824. Redigeret, trykt og forlagt af Pastor emeritus C. C. Schultz, privilegeret Bogtrykker.
Lolland-Falsters Stifts-Tidende, 1824-04-16
Udenlandsk. Grækerne - Tyrkerne. Rygtet taler om et Udfald af Tyrkerne fra Patras, hvorved Grækerne skulle have mistet 800 Mand. - Som det virksomste Middel til at give Rustningerne baade tillands og tilvands den fornødne Kraft, beflitter den nye Storvizir sig især paa at inddrive Penge og haaber derved at vinde Albaneserne, der som bekjendt altid holde med den, der betaler bedst. Desaarsag ere alle ved Tolden ansatte Jøder ogsaa indspærrede, med befaling at aflægge Regnskab over, hvad deres Jndtægt i de sidste 40 Aar har været.
Lolland-Falsters Stifts-Tidende, 1824-04-16
Følgende mærkværdige Tilfælde meldes fra Constantinopel. Lord Byron, der i nogle Maaneder havde opholdt sig i Argostoli paa Øen Kephalonien, begav sig i Slutningen af December til Zante med et temmelig talrigt Følge af Eventyrere af alle Nationer Han opholdt sig kuns faa Dage der, og seilede den 1ste Januari derfra til Mesolongi, han selv tilligemed nogle Faa var i en lille Barkasse; hans øvrige Ledsagere, hans Heste, Equipager, Penge og et betydeligt Forraad af Krigs-Munition vare paa et større Skib under engelsk Flag, med simulerede Skibspapirer, lydende paa den lille Øe Kalamo. I Nærheden af Forbjerget Papas mødte han 5 af Capudan Begs Skibe, der tilfældigviis vare løbne ud af Havbugten, ved Lepanto. Lord Byrons lille Fartøi reddede sig ved dets Roerkarles Hurtighed; men Transportskibet blev taget og ført til Patra. Stax den følgende Dag løb en engelsk Brigantine ud fra Zante, og begav sig til Patra, for at fordre Restitution af det ved det engelske Flag dækkede Skib, og til almindelig Forbauselse viiste Capudan Beg sig villig til at frigive Skibet imod ubetydelige Løsepenge. Man troer han blev bedraget ved en Grækers List, der foregav, formange Aar siden at have reddet den tyrkiske Under-Admirals Liv. Da Efterretningen om denne Tildragelse kom til Hovedstaden, var enhver beredt paa, at en haard Skjebne vilde træffe Capudan Beg, men i det Sted erklærede Porten det brittiske Gesandt skabs Dragoman: at den fuldkommen havde havde billiget Capudan, Begs Fremgangsmaade, omendskjøndt Bestemmelsen med Lord Byron's Expedition ikke var den ubekiendt, og at den med Glæde greb denne Leilighed, for at overbevise Engelland om, at den gjerne tilsidesatte egen Jnteresse for det Ønske, at vedligeholde dens venskabelige Forhold med de udenlandske Hoffer.
Lolland-Falsters Stifts-Tidende, 1824-04-16
Lord Byron er modtaget i Mesolongi med Kanon-Salver og store Glædes-Yttringer; imidlertid hentyde flere Omstændigheder paa, at den gode Forstaaelse imellem Jnsurgenterne og Engellænderne ikke vil være af lang Varighed. Disse have tabt deres Credi derved, at de fleste af dem forholdt sig som om de handlede efter deres Regjerings Befaling eller i det mindste i hemmelig Forstaaelse med samme. Urigtigheden af dette Foregivende, som den engelske Regjering hverken havde foranlediget eller billiget, er efterhaanden fra alle Kanter lagt for Dagen, og har indgydet Jnsurgenterne Mistroe og Uvillie.
Lolland-Falsters Stifts-Tidende, 1824-04-16
America. Nylig er en columbisk Gesandt indtruffen med sin Familie til London. Han hedder Hurtado, var for sin Afreise Medlem af Senatet og er en riig og anseet Mand, som forhen har reist i Europa og taler Spansk, Fransk og Engelsk. Man venter, at han maaskee snart vil blive Vidne til sin Regjerings Erkjendelse af alle europæiske Magter.
Lolland-Falsters Stifts-Tidende, 1824-04-16
Den 16de Februari havde den nordameritanske Gesandt sin Tiltrædelsesaudienz hos det columbiske Regjeringspersonale, og nød en udmærket Modtagelse, ligesom den brittiske Consuls Ankomst til Gugiara og har voldet stor Glæde. – De i Mexico sidst forefaldne Uroligheder have været alvorligere end man troede. Det var egentlig en Militairopstand, som varede fra 23de til 27de Januari, og hvorom overalt Beretningerne endnu ere temmelig forvirrede og modsigende.